# DRŽAVNI UNIVERZITET U NOVOM PAZARU

# Departman za tehničke nauke

# Računarska tehnika

# Predmet: Softversko inženjerstvo

# Tema: Softver za bioskop

**Tim: Mentor:**

**Melisa Hot Doc. Dr Edis Mekić**

**Samra Camić Doc. Dr Edin Dolićanin**

**Aldina Avdić, dipl. Inž.**

CINEAPP

# PREDLOG PROJEKTA

CINEAPP je desktop aplikacija koja će posetiocima u bioskopu olakšati odabir filmova, rezervaciju i kupovinu karata kao i prodaju karata radnicima blagajne (administrator).

# OPIS PROJEKTNOG ZADATKA

Aplikacija pruža informacije o filmovima, datumima i vremenu prikazivanja u bioskopu. Pored toga pruža informacije o cenama karata po kategorijama (pojedinačne, porodične – od 3 do 5 članova, grupne, studentske). Omogućava odabir mesta i vrste projekcije (digitalne 2D, digitalne 3D), pretragu po nazivu filma i datumu prikazivanja.

# DOSEG PROBLEMA KOJI ĆE BITI REŠAVAN

CINEAPP zahteva logovanje od strane administratora ili korisnika radi preventivne zaštite podataka. Prilikom prijave (na osnovu šifre) sistem prepoznaje administratora koji ima sve privilegije i prava pristupa sistemu. Aplikacija pruža informacije o filmovima (ID filma, naziv filma, godina, trajanje, žanr, slika, opis, režiser, uloge, datum i vreme prikazivanja, projekcija) sortiranim po kategorijama: horor, drama, akcija, dečiji, misterije, kriminalistički, komedije, noučno-fantastični, ljubavni. Ukoliko je korisnik odlučio koji film želi da gleda ili datum kada želi da gleda film, CINEAPP pruža mogućnost pretrage po nazivu i datumu. Ukoliko vrši pretragu po nazivu direktno pristupa informacijama o filmu, a ako je pretraga po datumu dobija se spisak filmova koji se prikazuju tog dana. Aplikacija ima karticu „REPERTOAR“ sa dnevnim repertoarom i karticu „USKORO“ koja sadrži informacije o filmovima koji će se premijerno prikazivati u narednom periodu (2 meseca). Aplikacija sadrži posebnu karticu sa cenovnikom i cena karata zavisi od kategorije (pojedinačne, porodične – od 3 do 5 članova, grupne, studentske). Omogućen je lak odabir mesta po želji korisnika čekiranjem rednog broja sedišta i potvrđivanjem klikom na dugme “OK“. Karta se formira na osnovu odabranog filma (ID filma), broja sedišta, datuma i vremena prikazivanja i vrste karte.

# KORISNICI SISTEMA

* Administrator
* Korisnik

# OBJAŠNJENJE KORISNIKA SISTEMA

Administrator – radnik blagajne ima sledeće mogućnosti: da unosi, menja i briše, uređuje, prikazuje i prilagođava sadržaj aplikacije (podaci o filmovima, datum i vreme prikazivanja, broj slobodnih mesta, cene karata). Pristup svim informacijama i funkcijama kojima aplikacija raspolaže.

Korisnici – posetioci bioskopa imaju pristup informacijama, mogućnost odabira sedišta i vrste karte. Korisnici nemaju pravo da unose, menjaju, brišu ili uređuju sadržaj aplikacije.

# TIM I SASTAV TIMA

* Naziv tima: MATRIX
* Članovi tima:
* Melisa Hot
* Samra Camić
* Vođa tima:

Melisa Hot

# OBRAZLOŽENJE ZA IZBOR VOĐE TIMA

Melisa Hot je izabrana za vođu tima jer se do sad pokazala kao dobar vođa grupe. Ima sposobnost slušanja i konstruktivnog razgovora, tolerantno reagovanje na tuđe stavove, pružanje podrške i motivacije saradnika kako bi oni uspešno radili na ostvarenju postavljenog cilja.

# OSNOVNI CILJ TIMA

* Definisanje zadataka i njihovo organizovanje u faze potrebne za implementaciju;
* Pravljenje uspešnog proizvoda;
* Učenje novih veština u programiranju za rad na razvoju softvera;
* Učenje novih veština u pisanju dokumentacije za rad na razvoju softvera;
* Upoznavanje sa različitim tehnikama za rad sa timom;
* Učenje novih veština komunikacija;
* Savladati menadžerske veštine i rukovođenje timom.

# RAD TIMA

|  |  |
| --- | --- |
| DANI | VREME (PROSEK) |
| Ponedeljak | 2h |
| Utorak | 1h |
| Sreda | 2h |
| Četvrtak | 2h |
| Petak | 1h |
| Subota | 3h |
| Nedelja | 2h |
| Prosek sati za nedelju dana: | **13h** |

* Odsustvo: Isključivo neophodni razlozi.

# NAČIN KOMUNIKACIJE MEĐU ČLANOVIMA TIMA

* Sastanci (glavni vid komunikacije);
* Email;
* Socijalne mreže;
* Konsultacije sa asistentom i profesorima;
* Telefon.

# NAČINI KOMUNIKACIJE KORIŠĆENI ZA DONOŠENJE ODLUKA U TOKU RAZVOJA I REŠAVANJE KONKRETNIH PROBLEMA

* Sastanci;
* Telefon.