# DRŽAVNI UNIVERZITET U NOVOM PAZARU

# Departman za tehničke nauke

# Računarska tehnika

# Predmet: Softversko inženjerstvo

# Tema: Softver za bioskop

**Tim: Mentor:**

**Melisa Hot Doc. Dr Edis Mekić**

**Samra Camić Doc. Dr Edin Dolićanin**

**Aldina Avdić, dipl. Inž.**

CINEAPP

# PREDLOG PROJEKTA

CINEAPP je desktop aplikacija koja će posetiocima u bioskopu olakšati odabir filmova i kupovinu karata kao i prodaju karata i uređivanje sadržaja radnicima blagajne (administrator).

# OPIS PROJEKTNOG ZADATKA

Aplikacija pruža informacije o filmovima, datumima i vremenu prikazivanja u bioskopu kao i premijernim prikazivanjima filmova. Pored toga pruža informacije o cenama karata po kategorijama (pojedinačne, porodične – od 3 do 5 članova, grupne, studentske). Omogućava odabir mesta, pretragu po nazivu filma i datumu prikazivanja kao i formiranje i štampanje karata.

# DOSEG PROBLEMA KOJI ĆE BITI REŠAVAN

CINEAPP zahteva logovanje od strane administratora radi preventivne zaštite podataka. Prilikom prijave (na osnovu šifre) sistem prepoznaje administratora koji ima sve privilegije i prava pristupa sistemu. Aplikacija pruža informacije o filmovima (ID filma, naziv filma, godina, trajanje, žanr, slika, opis, režiser, uloge, datum i vreme prikazivanja, projekcija) sortiranim po kategorijama: horor, drama, akcija, dečiji, misterije, kriminalistički, komedije, noučno-fantastični, ljubavni. Ukoliko je korisnik odlučio koji film želi da gleda ili datum kada želi da gleda film, CINEAPP pruža mogućnost pretrage po nazivu i datumu. Ukoliko vrši pretragu po nazivu dobija spisak filmova koji sadrže unetu reč u nazivu filmu, a ako je pretraga po datumu dobija se spisak filmova koji se prikazuju tog dana. Klikom na dobijeni rezultat pretrage pristupa se informacijama filma. Aplikacija ima karticu „DNEVNI REPERTOAR“ sa dnevnim repertoarom i karticu „USKORO“ koja sadrži informacije o filmovima koji će se premijerno prikazivati u narednom periodu (2 meseca). Aplikacija sadrži posebnu karticu „CENE KARATA“ sa cenovnikom i cena karata zavisi od kategorije (pojedinačne, porodične – od 3 do 5 članova, grupne, studentske). Omogućen je lak odabir mesta po želji korisnika klikom na redni broj sedišta i potvrđivanjem odabirom opcije „OK“. Na osnovu izabranog mesta formira se karta. Karta sadrži sledeće informacije: naziv filma, datum i vreme prikazivanja, broj reda, broj sedišta i štampano. Sistem omogućava štampanje karta klikom na kartu i odabirom opcije „ ŠTAMPANJE“.

# KORISNICI SISTEMA

* Administrator
* Korisnik

# OBJAŠNJENJE KORISNIKA SISTEMA

Administrator – radnik blagajne ima sledeće mogućnosti: da unosi, menja i briše, uređuje, prikazuje i prilagođava sadržaj aplikacije (podaci o filmovima, datum i vreme prikazivanja, broj slobodnih mesta, cene karata). Pristup svim informacijama i funkcijama kojima aplikacija raspolaže.

Korisnici – posetioci bioskopa imaju pristup informacijama. Korisnici nemaju pravo da unose, menjaju, brišu ili uređuju sadržaj aplikacije.

# TIM I SASTAV TIMA

* Naziv tima: MATRIX
* Članovi tima:
* Melisa Hot
* Samra Camić
* Vođa tima:

Samra Camić

# OBRAZLOŽENJE ZA IZBOR VOĐE TIMA

Samra Camić je izabrana za vođu tima jer se do sad pokazala kao dobar vođa grupe. Ima sposobnost slušanja i konstruktivnog razgovora, tolerantno reagovanje na tuđe stavove, pružanje podrške i motivacije saradnika kako bi oni uspešno radili na ostvarenju postavljenog cilja.

# OSNOVNI CILJ TIMA

* Definisanje zadataka i njihovo organizovanje u faze potrebne za implementaciju;
* Pravljenje uspešnog proizvoda;
* Učenje novih veština u programiranju za rad na razvoju softvera;
* Učenje novih veština u pisanju dokumentacije za rad na razvoju softvera;
* Upoznavanje sa različitim tehnikama za rad sa timom;
* Učenje novih veština komunikacija;
* Savladati menadžerske veštine i rukovođenje timom.

# RAD TIMA

|  |  |
| --- | --- |
| DANI | VREME (PROSEK) |
| Ponedeljak | 2h |
| Utorak | 1h |
| Sreda | 2h |
| Četvrtak | 2h |
| Petak | 1h |
| Subota | 3h |
| Nedelja | 2h |
| Prosek sati za nedelju dana: | **13h** |

* Odsustvo: Isključivo neophodni razlozi.

# NAČIN KOMUNIKACIJE MEĐU ČLANOVIMA TIMA

* Sastanci (glavni vid komunikacije);
* Email;
* Socijalne mreže;
* Konsultacije sa asistentom i profesorima;
* Telefon.

# NAČINI KOMUNIKACIJE KORIŠĆENI ZA DONOŠENJE ODLUKA U TOKU RAZVOJA I REŠAVANJE KONKRETNIH PROBLEMA

* Sastanci;
* Telefon.